การดักจับและการจัดเก็บคาร์บอน
ค่าใช้จ่าย

แม้ว่ากระบวนการต่างๆที่เกี่ยวข้องกับ CCS จะถูกนำไปสาธิตในอุตสาหกรรมอื่น ๆ ก็ตาม ไม่มีโครงการเชิงพาณิชย์ที่มีการบูรณาการกระบวนการเหล่านี้จะเกิดขึ้น; ค่าใช้จ่ายจึงค่อนข้างมีความไม่แน่นอน บางการประมาณการที่น่าเชื่อถือเร็วๆนี้ได้แสดงให้เห็นว่าค่าใช้จ่ายในการดักจับและการจัดเก็บแก๊สคาร์บอนไดออกไซด์อยู่ที่ 60 ดอลลาร์สหรัฐต่อตัน ที่สอดคล้องกับการเพิ่มขึ้นของราคากระแสไฟฟ้าของสหรัฐประมาณ 6c ต่อกิโลวัตต์ชั่วโมง (คิดจากโรงไฟฟ้​​าถ่านหินทั่วไปที่ปล่อยก๊าซ CO2 จำนวน 2.13 ปอนด์ต่อกิโลวัตต์ชั่วโมง) ราคานี้จะเป็นสองเท่าของราคาไฟฟ้าอุตสาหกรรมของสหรัฐโดยทั่วไป (ตอนนี้อยู่ที่ประมาณ 6c ต่อกิโลวัตต์ชั่วโมง) และเพิ่มราคาไฟฟ้าขายปลีกสำหรับที่อยู่อาศัยโดยทั่วไปประมาณ 50% (สมมติว่า 100% ของพลังงานผลิตจากถ่านหินซึ่งอาจไม่จำเป็นต้องเป็นกรณีนี้ เนื่องจากมันแตกต่างกันไปในแต่ละรัฐ)  ราคาโดยประมาณที่เพิ่มขึ้นคาดว่าจะมีแนวโน้มที่คล้ายกันในประเทศที่ต้องพึ่งพาถ่านหินเช่นออสเตรเลีย เพราะเทคโนโลยีและเคมีการดักจับ เช่นเดียวกับการขนส่งและค่าใช้จ่ายการฉีดจากโรงไฟฟ้​​าดังกล่าวจะไม่ได้แตกต่างกันอย่างมีนัยสำคัญ (ในความรู้สึกโดยรวม) จากประเทศหนึ่งไปยังอีกประเทศหนึ่ง
เหตุผลที่ CCS ถูกคาดว่าจะเป็นสาเหตุให้เกิดการเพิ่มขึ้นของราคาพลังงานดังกล่าวมีหลายประการ ประการแรก การดักจับและการบีบอัด CO2 ต้องการพลังงานเพิ่มขึ้น ทำให้ค่าใช้จ่ายในการดำเนินงานของโรงไฟฟ้​​าที่มีการติดตั้ง CCS เพิ่มขึ้นอย่างมีนัยสำคัญ  นอกจากนี้ การลงทุนและค่าใช้จ่ายด้านทุนยังมีการเพิ่มขึ้นอีกด้วย กระบวนการจะเพิ่มความต้องการด้านเชื้อเพลิงของโรงไฟฟ้าที่มี CCS ประมาณ 25% สำหรับโรงไฟฟ้​​าถ่านหินและประมาณ 15% สำหรับโรงไฟฟ้าที่ใช้ก๊าซธรรมชาติเป็นเชื้อเพลิง ค่าใช้จ่ายของเชื้อเพลิงส่วนเกินนี้เช่นเดียวกับค่าใช้จ่ายของระบบการจัดเก็บและอื่น ๆ คาดว่าจะเพิ่มค่าใช้จ่ายของพลังงานจากโรงไฟฟ้​​าที่มี CCS ประมาณ 30-60% ขึ้นอยู่กับสถานการณ์อย่างใดอย่างหนึ่ง โครงการสาธิต CCS ก่อนเชิงพาณิชย์มีแนวโน้มที่จะมีราคาแพงกว่าเทคโนโลยี CCS ที่สมบูรณ์แล้ว; ค่าใช้จ่ายเพิ่มเติมโดยรวมของโครงการสาธิต CCS ขนาดใหญ่ในช่วงต้นคาดว่าจะมีมูลค่า 0.5-1.1 พันล้านปอนด์ต่อโครงการตลอดชีวิตของโครงการ การนำไปประยุกย์ใช้อื่น ๆ ก็เป็นไปได้ ในความเชื่อที่ว่าคาร์บอนที่ถูกกักเก็บสามารถนำมาหาประโยชน์ได้เพื่อชดเชยค่าใช้จ่ายในการดักจับและการกักเก็บ, สถาปนิกวอล์คเกอร์ได้ตีพิมพ์การประยุกต์ใช้ก๊าซ CO2 (CAES) เป็นครั้งแรก เป็นการเสนอให้ใช้ CO2 ที่ถูกเก็บกักเป็นสถานีเก็บรักษาพลังงานเมื่อวันที่ 24 ตุลาคม 2008 ณ วันนี้ ความเป็นไปได้ของการชดเชยค่าใช้จ่ายที่อาจมีศักยภาพดังกล่าวยังไม่ได้รับการตรวจสอบ
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  | ก๊าซธรรมชาติวงรอบผสม | ผงถ่านหิน | เปลี่ยนเป็นก๊าซบูรณาการวงรอบผสม |  |  |  |
| ไม่มีการดักจับ (โรงไฟฟ้าอ้างอิง) | 0.03–0.05 | 0.04–0.05 | 0.04–0.06 |  |  |  |
| มีการดักจับและจัดเก็บในธรณี | 0.04–0.08 | 0.06–0.10 | 0.06–0.09 |  |  |  |
| (ค่าใช้จ่ายการดักจับและจัดเก็บในธรณี) | 0.01–0.03 | 0.02–0.05 | 0.02–0.03 |  |  |  |
| มีการดักจับและการสูบน้ำมันแบบก้าวหน้า | 0.04–0.07 | 0.05–0.08 | 0.04–0.08 |  |  |  |
ค่าใช้จ่ายทั้งหมดหมายถึงค่าใช้จ่ายสำหรับพลังงานจากโรงไฟฟ้าขนาดใหญ่ที่สร้างขึ้นใหม่ ค่าใช้จ่ายก๊าซธรรมชาติวงรอบผสมจะขึ้นอยู่กับราคาก๊าซธรรมชาติที่ USD 2.80-4.40 ต่อ GJ (lower heating value, LHV based) ค่าใช้จ่ายพลังงานสำหรับผงถ่านหินและเปลี่ยนเป็นก๊าซบูรณาการวงรอบผสมจะขึ้นอยู่กับค่าใช้จ่ายถ่านหินที่ USD 1.00-1.50 ต่อ  GJ LHV สังเกตว่าค่าใช้จ่ายทั้งหลายขึ้นอยู่กับราคาน้ำมัน(ซึ่งมีการเปลี่ยนแปลงอย่างต่อเนื่อง)บวกกับปัจจัยอื่น ๆ เช่นค่าใช้จ่ายส่วนทุน สังเกตด้วยว่าเมื่อมีการนำไปใช้ทำ EOR, จะประหยัดได้มากขึ้นถ้าน้ำมันมีราคาสูงขึ้น ก๊าซและน้ำมันในปัจจุบันมีราคาสูงกว่าตัวเลขที่ใช้ที่นี่อย่างมีนัยสำคัญ ตัวเลขทั้งหมดในตารางถูกนำมาจากตารางที่ 8.3a ใน [IPCC 2005]
ค่าใช้จ่ายของ CCS ขึ้นอยู่กับค่าใช้จ่ายของการดักจับและการจัดเก็บที่แตกต่างกันไปตามวิธีการที่ใช้ การจัดเก็บทางธรณีวิทยาในโพรงน้ำเกลือหรือในทุ่งน้ำมันหรือก๊าซที่หมดแล้วมักจะมีค่าใช้จ่ายที่ USD 0.50-8.00 ต่อตันของ CO2 ที่ฉีด บวกเพิ่มอีก USD 0.10–0.30 เป็นค่าใช้จ่ายสำหรับการเฝ้าสังเกต อย่างไรก็ตาม เมื่อการจัดเก็บถูกนำไปรวมเข้ากับการสูบน้ำมันแบบก้าวหน้าเพื่อสกัดน้ำมันเพิ่มเติมจากทุ่งน้ำมัน การจัดเก็บจะให้ผลประโยชน์สุทธิเป็นจำนวน USD 10-16 ต่อตันของ CO2 ที่ฉีด (ขึ้นอยู่กับราคาน้ำมันในปี 2003) ตัวเลขนี้มีแนวโน้มว่าจะลบล้างบางส่วนของผลกระทบของการดักจับคาร์บอนเมื่อน้ำมันถูกเผาเป็นเชื้อเพลิง แม้ว่าสิ่งนี้จะถูกนำมาคิดด้วย (ตามที่ตารางข้างบนแสดงไว้) ผลประโยชน์ที่ได้ก็มีน้ำหนักเกินกว่าค่าใช้จ่ายส่วนเพิ่มของการดักจับคาร์บอน
ค่ากระแสไฟฟ้าที่ผลิตจากแหล่งเชื้อเพลิงที่แตกต่างกัน รวมทั้งพวกที่ผสมผสานเทคโนโลยีของ CCS ทั้งหลาย สามารถพบได้ใน'ค่ากระแสไฟฟ้าตามแหล่งที่มา' ถ้าการดักจับ CO2 เป็นส่วนหนึ่งของวัฏจักรเชื้อเพลิงแล้ว ดังนั้น CO2 จะเป็นมูลค่ามากกว่าที่จะเป็นค่าใช้จ่าย ข้อเสนอเชื้อเพลิงแสงอาทิตย์หรือวัฏจักรแก๊สมีเทนที่นำเสนอโดยสมาคม Fraunhofer ท่ามกลางข้อเสนออื่น ๆ เป็นตัวอย่างหนึ่งของวัฏจักร "เชื้อเพลิงแสงอาทิตย์"  ซึ่งใช้ส่วนเก​​ินของไฟฟ้าพลังงานหมุนเวียนเพื่อผลิตไฮโดรเจนด้วยวิธีอิเล็กโทรไลซิสของน้ำ จากนั้นไฮโดรเจนจะนำไปรวมกับ CO2 เพื่อผลิตเป็นก๊าซธรรมชาติสังเคราะห์ (SNG) และนำไปเก็บไว้ในเครือข่ายก๊าซ ดูรายงานค่าใช้จ่ายล่าสุดเกี่ยวกับค่าใช้จ่ายของการดักจับ CO2 ที่ผลิตโดยแพลตฟอร์มการปล่อยมลพิษเป็นศูนย์
รัฐบาลทั่วโลกได้ให้การสนับสนุนด้านเงินทุนในหลากหลายชนิดที่แตกต่างกันสำหรับโครงการสาธิต CCS รวมทั้งเครดิตภาษี, การจัดสรรและการอนุมัติ เงินทุนจะเกี่ยวข้องกับทั้งความปรารถนาที่จะเร่งกิจกรรมด้านนวัตกรรมสำหรับ CCS ให้เป็นเทคโนโลยีคาร์บอนต่ำและความจำเป็นในการจัดกิจกรรมกระตุ้นเศรษฐกิจ ณ ปี 2011 ประมาณ USD 23.5 พันล้านได้รับการจัดสรรให้พร้อมที่จะสนับสนุนโครงการสาธิต CCS ขนาดใหญ่ทั่วโลก